erhwenkuo/poetry-chinese-zhtw huggingface dataset:
唐享太廟樂章：大政舞
作者：張說（唐）

於赫元命，權輿帝文。天齊八柱，地半三分。宗廟觀德，笙鏞樂勳。封唐之兆，成天下君。
唐享太廟樂章：大成舞
作者：張說（唐）

帝舞季曆，龍聖生昌。後歌有蟜，胎炎孕黃。天地合德，日月齊光。肅雍孝享，祚我萬方。
唐享太廟樂章：大明舞
作者：張說（唐）

赤精亂德，四海困窮。黃旗舉義，三靈會同。早望春雨，雲披大風。溥天來祭，高祖之功。
唐享太廟樂章：崇德舞
作者：張說（唐）

皇合一德，朝宗百神。削平天地，大拯生人。上帝配食，單於入臣。戎歌陳武，曄曄震震。
唐享太廟樂章：鈞天舞
作者：張說（唐）

高皇邁道，端拱無為。化懷獯鬻，兵戢句驪。禮尊封禪，樂盤來儀。合位媧後，同稱伏羲。
唐享太廟樂章：大和舞
作者：張說（唐）

退居江水，鬱起丹陵。禮物還舊，朝章中興。龍圖友及，駿命恭膺。鳴球香瓚，大糦是承。
唐享太廟樂章：景雲舞
作者：張說（唐）

景雲霏爛，告我帝符。噫帝沖德，與天為徒。笙鏞遙遠，俎豆虛無。春秋孝獻，回復此都。
唐享太廟樂章：福和
作者：張說（唐）

備禮用樂，崇親致尊。誠通慈降，敬徹愛存。獻懷稱壽，
唐享太廟樂章：舒和
作者：張說（唐）

六鐘翕協六變成，八佾徜徉八風生。樂九韶兮人神感，美七德兮天地清。
唐享太廟樂章：凱安三首
作者：張說（唐）

瑟彼瑤爵，亞維上公。室如屏氣，門不容躬。禮殷其本，禮匝三獻，樂遍九成。降循軒陛，仰欷皇情。福與仁合，總總幹戚，填填鼓鐘。奮揚增氣，坐作為容。離若鷙鳥，合如戰龍。萬方觀德，肅肅邕邕。
唐享太廟樂章：登歌
作者：張說（唐）

止笙磬，撤豆籩。廓無響，窅入玄。主在室，神在天。情餘慕，禮罔愆。喜黍稷，屢豐年。
唐享太廟樂章：永和
作者：張說（唐）

眇嘉樂，授靈爽。感若來，思如往。休氣散，回風上。返寂寞，還惚恍。懷靈駕，結空想。
苦婦詞
作者：劉言史（唐）

地遠易驕崇，用刑匪精研。哀哉苦婦身，夫死百殃纏。草草催出門，衣墮發披肩。獨隨軍吏行，當夕餘欲遷。來時已厭生，到此自不全。臨江臥黃砂，二子死在邊。氣噦不發聲，背頭血涓涓。有時強為言，只是尤青天。稿蓐無一枝，冷氣兩懸懸。窮荒夷教卑，骨肉病棄捐。況非本族音，肌露誰為憐。事痛感行賓，住得貪程船。必當負嚴法，豈有胎孕篇。遊畋複釋麛，羔兔尚免鸇。何處擯逐深，一罪三見顛。校尉勳望重，幕府才且賢。蘭裙間珠履，食玉處花筵。但勿輕所暗，莫慮無人焉。
與孟郊洛北野泉上煎茶
作者：劉言史（唐）

粉細越筍芽，野煎寒溪濱。恐乖靈草性，觸事皆手親。敲石取鮮火，撇泉避腥鱗。熒熒爨風鐺，拾得墜巢薪。潔色既爽別，浮氳亦殷勤。以茲委曲靜，求得正味真。宛如摘山時，自歠指下春。湘瓷泛輕花，滌盡昏渴神。此遊愜醒趣，可以話高人。
七夕歌
作者：劉言史（唐）

星寥寥兮月細輪，佳期可想兮不可親。雲衣香薄妝態新，寂寞低容入舊機，歇著金梭思往夕。人間不見因誰知，
立秋日
作者：劉言史（唐）

商風動葉初，蕭索一貧居。老性容茶少，羸肌與簟疏。舊醅難重漉，新菜未勝鉏。才薄無潘興，便便畫偃廬。
題茅山仙台藥院
作者：劉言史（唐）

擾擾浮生外，華陽一洞春。道書金字小，仙圃玉苗新。芝草迎飛燕，桃花笑俗人。樓臺爭聳漢，雞犬亦嫌秦。願得青芽散，長年駐此身。
送婆羅門歸本國
作者：劉言史（唐）

剎利王孫字迦攝，竹錐橫寫叱蘿葉。遙知漢地未有經，地盡年深始到船，海裡更行三十國。行多耳斷金環落，出漠獨行人絕處，磧西天漏雨絲絲。
瀟湘遊
作者：劉言史（唐）

夷女採山蕉，緝紗浸江水。野花滿髻妝色新，翠華寂寞嬋娟沒，野筱空餘紅淚情。青煙冥冥覆杉桂，清猿未盡鼯鼠切，淚水流到湘妃祠。北人莫作瀟湘遊，
放螢怨
作者：劉言史（唐）

放螢去，不須留，聚時年少今白頭。架中科鬥萬餘卷，且逍遙，還酩酊，仲舒漫不窺園井。那將寂寞老病身，
觀繩伎
作者：劉言史（唐）

泰陵遺樂何最珍，彩繩冉冉天仙人。廣場寒食風日好，重肩接立三四層，著屐背行仍應節。兩邊丸劍漸相迎，危機險勢無不有，倒掛纖腰學垂柳。下來一一芙蓉姿，
買花謠
作者：劉言史（唐）

杜陵村人不田穡，入穀經溪複緣壁。每至南山草木春，蝶惜芳叢送下山，尋斷孤香始回去。豪少居連鳷鵲東，鹹陽親戚長安裡，無限將金買花子。澆紅濕綠千萬家，
王中丞宅夜觀舞胡騰
作者：劉言史（唐）

石國胡兒人見少，蹲舞尊前急如鳥。織成蕃帽虛頂尖，跳身轉轂寶帶鳴，弄腳繽紛錦靴軟。四座無言皆瞪目，酒闌舞罷絲管絕，木槿花西見殘月。
竹裡梅
作者：劉言史（唐）

竹裡梅花相並枝，梅花正發竹枝垂。風吹總向竹枝上，直似王家雪下時。
春過趙墟
作者：劉言史（唐）

下馬邯鄲陌頭歇，寂寥崩隧臨車轍。古柏重生枝亦幹，
初下東周贈孟郊
作者：劉言史（唐）

鶴老身更b3，龜死殼亦靈。正信非外沿，終始全本情。童子不戲塵，積書就巖扃。身著木葉衣，養鹿兼牸耕。偶隨下山雲，荏苒失故程。漸入機險中，危思難太行。十發九縷絲，悠然東周城。言詞野麋態，出口多累形。因依漢元寮，未似羈細輕。冷灶助新熱，靜砧與寒聲。斷蓬在門欄，豈當桃李榮。寄食若蠹蟲，侵損利微生。固非拙為強，懦劣外療並。素堅冰櫱心，潔持保堅貞。修文返正風，刊字齊古經。慚將衰末分，高棲喧世名。
過春秋峽
作者：劉言史（唐）

峭壁蒼蒼苔色新，無風晴景自勝春。不知何樹幽崖裡，臘月開花似北人。
長門怨
作者：劉言史（唐）

獨坐爐邊結夜愁，暫時思去亦難留。手持金箸垂紅淚，亂撥寒灰不舉頭。
春遊曲
作者：劉言史（唐）

花頷紅鬃一何偏，綠槐香陌欲朝天。仍嫌眾裡嬌行疾，傍鐙深藏白玉鞭。噴沫團香小桂條，玉鞭兼賜霍嫖姚。弄影便從天禁出，碧蹄聲碎五門橋。
廣州王園寺伏日即事寄北中親友
作者：劉言史（唐）

南越逢初伏，東林度一朝。曲池煎畏景，高閣絕微飆。竹簟移先灑，蒲葵破複搖。地偏毛瘴近，山毒火威饒。裛汗絺如濯，親床枕並燒。墜枝傷翠羽，萎葉惜紅蕉。且困流金熾，難成獨酌謠。望霖窺潤礎，思吹候生條。旅恨生烏滸，鄉心繫洛橋。誰憐在炎客，一夕壯容銷。
立秋
作者：劉言史（唐）

茲晨戒流火，商飆早已驚。雲天收夏色，木葉動秋聲。
別落花
作者：劉言史（唐）

風豔霏霏去，羈人處處遊。明年縱相見，不在此枝頭。
登甘露臺
作者：劉言史（唐）

偶至無塵空翠間，雨花甘露境閑閑。身心未寂終為累，非想天中獨退還。
夜泊潤州江口
作者：劉言史（唐）

秋江欲起白頭波，賈客瞻風無渡河。千船火絕寒宵半，獨聽鐘聲覺寺多。
看山木瓜花二首
作者：劉言史（唐）

裛露凝氛紫豔新，千般婉娜不勝春。年年此樹花開日，出盡丹陽郭裡人。柔枝濕豔亞朱欄，暫作庭芳便欲殘。深藏數片將歸去，紅縷金針繡取看。
題十三弟竹園
作者：劉言史（唐）

繞屋扶疏聳翠莖，苔滋粉漾有幽情。丹陽萬戶春光靜，獨自君家秋雨聲。
樂府雜詞三首
作者：劉言史（唐）

紫禁梨花飛雪毛，春風絲管翠樓高。城裡萬家聞不見，君王試舞鄭櫻桃。蟬鬢紅冠粉黛輕，雲和新教羽衣成。月光如雪金階上，迸卻頗梨義甲聲。不耐簷前紅槿枝，薄妝春寢覺仍遲。夢中無限風流事，夫婿多情亦未知。
歲暮題楊錄事江亭
作者：劉言史（唐）

垂絲蜀客涕濡衣，歲盡長沙未得歸。腸斷錦帆風日好，可憐桐鳥出花飛。
冬日峽中旅泊
作者：劉言史（唐）

霜月明明雪複殘，孤舟夜泊使君灘。一聲鐘出遠山裡，暗想雪窗僧起寒。
泊花石浦
作者：劉言史（唐）

舊業叢臺廢苑東，幾年為梗複為蓬。杜鵑啼斷回家夢，半在邯鄲驛樹中。
聞崔倚旅葬
作者：劉言史（唐）

遠客那能返故廬，蒼梧埋骨痛何如。他時親戚空相憶，席上同悲一紙書。
賦蕃子牧馬
作者：劉言史（唐）

磧淨山高見極邊，孤烽引上一條煙。蕃落多晴塵擾擾，天軍獵到鸊鵜泉。
牧馬泉
作者：劉言史（唐）

平沙漫漫馬悠悠，弓箭閑拋郊水頭。鼠毛衣裡取羌笛，吹向秋天眉眼愁。
越井臺望
作者：劉言史（唐）

獨立陽臺望廣州，更添羈客異鄉愁。晚潮未至早潮落，井邑暫依沙上頭。
扶病春亭
作者：劉言史（唐）

強梳稀發著綸巾，舍杖空行試病身。花間自欲裴回立，稚子牽衣不許人。
贈童尼
作者：劉言史（唐）

舊時豔質如明玉，今日空心是冷灰。料得襄王惆悵極，更無雲雨到陽臺。
讀故友于君集
作者：劉言史（唐）

大底從頭總是悲，就中偏愴築城詞。依然想得初成日，寄出秋山與我時。
病僧二首
作者：劉言史（唐）

竺國鄉程算不回，病中衣錫遍浮埃。如今漢地諸經本，自過流沙遠揹來。空林衰病臥多時，白髮從成數寸絲。西行卻過流沙日，枕上寥寥心獨知。
右軍墨池
作者：劉言史（唐）

永嘉人事盡歸空，逸少遺居蔓草中。至今池水涵餘墨，猶共諸泉色不同。
送僧歸山
作者：劉言史（唐）

楚俗翻花自送迎，密人來往豈知情。夜行獨自寒山寺，雪徑泠泠金錫聲。
題源分竹亭
作者：劉言史（唐）

繞屋扶疏千萬竿，年年相誘獨行看。日光不透煙常在，先校諸家一月寒。
山寺看櫻桃花題僧壁
作者：劉言史（唐）

楚寺春風臘盡時，含桃先坼一千枝。老僧不語傍邊坐，花發人來總不知。
傷清江上人
作者：劉言史（唐）

往年偏共仰師遊，聞過流沙淚不休。此身豈得多時住，更著塵心起外愁。
山寺看海榴花
作者：劉言史（唐）

琉璃地上紺宮前，發翠凝紅已十年。夜久月明人去盡，火光霞焰遞相燃。
贈成煉師四首
作者：劉言史（唐）

花冠蕊帔色嬋娟，一曲清簫淩紫煙。不知今日重來意，更住人間幾百年。黃昏騎得下天龍，巡遍茅山數十峰。採芝卻到蓬萊上，花裡猶殘碧玉鐘。等閒何處得靈方，丹臉雲鬟日月長。大羅過卻三千歲，更向人間魅阮郎。曾隨阿母漢宮齋，鳳駕龍輧列玉階。當時白燕無尋處，今日雲鬟見玉釵。
上巳日陪襄陽李尚書宴光風亭
作者：劉言史（唐）

碧池萍嫩柳垂波，綺席絲鏞舞翠娥。為報會稽亭上客，永和應不勝元和。
奉酬
作者：劉言史（唐）

閏餘春早景沉沉，禊飲風亭恣賞心。紅袖青娥留永夕，漢陰寧肯羨山陰。
病中客散複言懷
作者：劉言史（唐）

華髮離披臥滿頭，暗蟲衰草入鄉愁。枕前人去空庭暮，又見芭蕉白露秋。
處州月夜穆中丞席和主人
作者：劉言史（唐）

羌竹繁弦銀燭紅，月光初出柳城東。忽見隱侯裁一詠，還須書向郡樓中。
尋花
作者：劉言史（唐）

遊春未足春將度，訪紫尋紅少在家。借問流鶯與飛蝶，更知何處有幽花。
贈陳長史妓
作者：劉言史（唐）

寶鈿雲和玉禁仙，深含媚靨嫋朱弦。春風不怕君王恨，引出幽花落外邊。
題王況故居
作者：劉言史（唐）

入巷蕭條起悲緒，兒女猶居舊貧處。塵滿空床屋見天，獨作驢鳴一聲去。
偶題
作者：劉言史（唐）

遲日新妝遊冶娘，盈盈彩艇白蓮塘。掬水遠濕岸邊郎，紅綃縷中玉釧光。
慟柳論
作者：劉言史（唐）

孀妻棲戶仍無嗣，欲訪孤墳誰引至。裴回無處展哀情，惟有衣襟知下淚。
夜入簡子古城
作者：劉言史（唐）

遠火熒熒聚寒鬼，綠焰欲銷還複起。夜深風雪古城空，行客衣襟汗如水。
桂江中題香頂臺
作者：劉言史（唐）

岧岧香積淩空翠，天上名花落幽地。老僧相對竟無言，山鳥卻呼諸佛字。
僧簷前獨竹詠
作者：劉言史（唐）

亂石田中寄孤本，亭亭不住淩虛引。欲以袈裟拂著來，一邊碧玉無輕粉。
送人隨姊夫任雲安令
作者：劉言史（唐）

閑逐維私向武城，北風青雀片時行。孤帆瞥過荊州岸，認得瞿塘急浪聲。
山中喜崔補闕見尋
作者：劉言史（唐）

鹿袖青藜鼠耳巾，潛夫豈解拜朝臣。白屋藜床還共入，山妻老大不羞人。
偶題二首
作者：劉言史（唐）

金榜榮名俱失盡，病身為庶更投魑。春娥慢笑無愁色，別向人家舞柘枝。得罪除名謫海頭，驚心無暇與身愁。中使不知何處住，家書莫寄向春州。
嘉興社日
作者：劉言史（唐）

消渴天涯寄病身，臨邛知我是何人。今年社日分餘肉，不值陳平又不均。
席上贈李尹
作者：劉言史（唐）

傴僂山夫發似絲，松間石上坐多時。瓢飲不曾看酒肆，世人空笑亦何為。
弼公院問病
作者：劉言史（唐）

一頭細發兩分絲，臥見芭蕉白露滋。欲令居士身無病，直待眾生苦盡時。
惜花
作者：劉言史（唐）

年少共憐含露色，老人偏惜委塵紅。如何遂得心中事，每要花時不厭風。
代胡僧留別
作者：劉言史（唐）

此地緣疏語未通，歸時老病去無窮。定知不徹南天竺，死在條支陰磧中。
桂江逢王使君旅櫬歸
作者：劉言史（唐）

故人丹旐出南威，少婦隨喪哭漸歸。遙想北原新壟上，日寒光淺水松稀。
玉京詞
作者：劉言史（唐）

絕景寥寥日更遲，人間甲子不同時。未知樵客終何得，歸後無家是看棋。
葛巾歌
作者：劉言史（唐）

一片白葛巾，潛夫自能結。籬邊折枯蒿，聊用簪華髮。有時醉倒長松側，酒醒不見心還憶。穀鳥銜將卻趁來，草堂窗底漉春醅，山寺門前逢暮雨。臨汝袁郎得相見，空留梲仗犢鼻褌，濛濛煙雨歸山村。
北原情三首
作者：劉言史（唐）

錯莫天色愁，輓歌出重闉。誰家白網車，送客入幽塵。銘旌下官道，葬輿去轔轔。蕭條黃蒿中，奠酒花翠新。米雪晚霏微，墓成悄無人。烏鳶下空地，煙火殘荒榛。生人更多苦，入戶事盈身。營營日易深，卻到不得頻。寂寥孤隧頭，草綠棠梨春。洛陽城北山，古今葬冥客。聚骨朽成泥，此山土多白。近來送葬人，亦去聞歸聲。豈能車輪疾，漸是墓侵城。城中人不絕，哀輓相次行。莫非北邙後，重向洛城生。蔔地起孤墳，全家送葬去。歸來卻到時，不復重知處。疊疊葬相續，土乾草已綠。列紙瀉壺漿，空向春雲哭。
林中獨醒
作者：劉言史（唐）

晚來林沼靜，獨坐間瓢尊。向己非前跡，齊心欲不言。微涼生亂筱，輕馥起孤萱。未得渾無事，瓜田草正繁。
江陵客舍留別樊尚書
作者：劉言史（唐）

信陵門館下，多病有歸思。墜履忘情後，寒灰更濕時。委欄芳蕙晚，憑幾雪髫垂。明日秋關外，單車風雨隨。
送惟良上人歸江南
作者：盧綸（唐）

落日映危檣，歸僧向嶽陽。注瓶寒浪靜，讀律夜船香。苦霧沈山影，陰霾發海光。群生一何負，多病禮醫王。
送韓都護還邊
作者：盧綸（唐）

好勇知名早，爭雄上將間。戰多春入塞，獵慣夜登山。陣合龍蛇動，軍移草木閑。今來部曲盡，白首過蕭關。
送吉中孚校書歸楚州舊山
作者：盧綸（唐）

青袍芸閣郎，談笑挹侯王。舊籙藏雲穴，新詩滿帝鄉。名高閑不得，到處人爭識。誰知冰雪顏，已雜風塵色。此去複如何，東皋岐路多。藉芳臨紫陌，回首憶滄波。年來倦蕭索，但說淮南樂。並楫湖上游，連檣月中泊。沿溜入閶門，千燈夜市喧。喜逢鄰舍伴，遙語問鄉園。下淮風自急，樹杪分郊邑。送客隨岸行，離人出帆立。漁村繞水田，澹澹隔晴煙。欲就林中醉，先期石上眠。林昏天未曙，但向雲邊去。暗入無路山，心知有花處。登高日轉明，下望見春城。洞裡草空長，塚邊人自耕。寥寥行異境，過盡千峰影。露色凝古壇，泉聲落寒井。仙成不可期，多別自堪悲。為問桃源客，何人見亂時。
送姨弟裴均尉諸暨
作者：盧綸（唐）

相悲得成長，同是外家恩。舊業廢三畝，弱年成一門。城開山日早，吏散渚禽喧。東閣謬容止，予心君冀言。
送鄧州崔長史
作者：盧綸（唐）

出山車騎次諸侯，坐領圖書見督郵。繞郭桑麻通淅口，聞說元規偏愛月，知君長得伴登樓。
送鹽鐵裴判官入蜀
作者：盧綸（唐）

傳詔收方貢，登車著賜衣。榷商蠻客富，稅地芋田肥。雲白風雷歇，林清洞穴稀。炎涼君莫問，見即在忘歸。
送魏廣下第歸揚州
作者：盧綸（唐）

楚鄉雲水內，春日眾山開。淮浪參差起，江帆次第來。獨歸初失桂，共醉忽停杯。漢詔年年有，何愁掩上才。
送潘述應宏詞下第歸江南
作者：盧綸（唐）

愁與醉相和，昏昏竟若何。感年懷闕久，失意夢鄉多。雨裡行青草，山前望白波。江樓覆棋好，誰引仲宣過。
送從舅成都縣丞廣歸蜀
作者：盧綸（唐）

褒穀通岷嶺，青冥此路深。晚程椒瘴熱，野飯荔枝陰。古郡三刀夜，春橋萬裡心。唯應對楊柳，暫醉卓家琴。
送宋校書赴宣州幕
作者：盧綸（唐）

南想宣城郡，清江野戍閑。艨艟高映浦，睥睨曲隨山。名寄圖書內，威生將吏間。春行板橋暮，應伴庾公還。
送李縱別駕加員外郎卻赴常州幕
作者：盧綸（唐）

霄漢正聯飛，江湖又獨歸。暫歡同賜被，不待易朝衣。山雨迎軍晚，蘆風候火微。還當宴鈴閣，謝守亦光輝。
送元贊府重任龍門縣
作者：盧綸（唐）

二職亞陶公，歸程與夢同。柳垂平澤雨，魚躍大河風。混跡威長在，孤清志自雄。應嗤向隅者，空寄路塵中。
送黎燧尉陽翟
作者：盧綸（唐）

玉貌承嚴訓，金聲稱上才。列筵青草偃，驟馬綠楊開。潘縣花添發，梅家鶴暫來。誰知望恩者，空逐路人回。
送丹陽趙少府
作者：盧綸（唐）

恭聞林下別，未至亦沾裳。荻岸雨聲盡，江天虹影長。佩韋宗懶慢，偷橘愛芳香。遙想從公後，稱榮在上堂。
送菊潭王明府
作者：盧綸（唐）

組綬掩衰顏，輝光裡第間。晚涼經灞水，清晝入商山。行境逢花發，彈琴見鶴還。唯應理農後，鄉老賀君閑。
送陳明府赴萍縣
作者：盧綸（唐）

素舸載陶公，南隨萬裡風。梅花成雪嶺，橘樹當家僮。祠掩荒山下，田開野荻中。歲終書善績，應與古碑同。
送申屠正字往湖南迎親兼謁趙和州因呈上侍郎使君並戲簡前歷陽李明府
作者：盧綸（唐）

曉月朣朦映水關，水邊因到曆陽山。千艘財貨朱橋下，歡餘若問南行計，知念天涯負米還。
送李尚書郎君昆季侍從歸覲滑州
作者：盧綸（唐）

鳳雛聯翼美王孫，彩服戎裝擬塞垣。金鼎對筵調野膳，更說務農將罷戰，敢持歌頌慶晨昏。
送張調參軍侍從歸覲荊南因寄長林司空十四曙
作者：盧綸（唐）

玉勒侍行襜，郗超未有髯。守儒輕獵騎，承誨訪沈潛。雲勢將峰雜，江聲與嶼兼。還當見王粲，應念二毛添。
送馬尚書郎君侍從歸覲太原
作者：盧綸（唐）

玉人垂玉鞭，百騎帶櫜鞬。從賞野郵靜，獻新秋果鮮。塞屯豐雨雪，虜帳失山川。遙想稱觴後，唯當共被眠。
送張成季往江上賦得垂楊
作者：盧綸（唐）

垂楊真可憐，地勝覺春偏。一穗雨聲裡，千條池色前。露繁光的皪，日麗影團圓。若到隋堤望，應逢花滿船。
送陝府王司法
作者：盧綸（唐）

東門雪覆塵，出送陝城人。粉郭朝喧市，朱橋夜掩津。上寮應重學，小吏已甘貧。謝脁曾為掾，希君一比鄰。
送太常李主簿歸覲省
作者：盧綸（唐）

粲粲美仍都，清閒一貴儒。定交分玉劍，發詠寫冰壺。風景隨臺位，河山入障圖。上堂多慶樂，肯念穀中愚。
送從叔程歸西川幕
作者：盧綸（唐）

千山冰雪晴，山靜錦花明。群鶴棲蓮府，諸戎拜柳營。浪依巴字息，風入蜀關清。豈念在貧巷，竹林鳴鳥聲。
送萬巨
作者：盧綸（唐）

把酒留君聽琴，難堪歲暮離心。霜葉無風自落，望斷青山獨立，更知何處相尋。
途中遇雨馬上口號留別張劉二端公
作者：盧綸（唐）

陰雷慢轉野雲長，駿馬雙嘶愛雨涼。應念龍鍾在泥滓，欲摧肝膽事王章。
送夔州班使君
作者：盧綸（唐）

曉日照樓船，三軍拜峽前。白雲隨浪散，青壁與城連。萬嶺岷峨雪，千家橘柚川。還知楚河內，天子許經年。
送從舅成都丞廣歸蜀
作者：盧綸（唐）

巴字天邊水，秦人去是歸。棧長山雨響，溪亂火田稀。俗富行應樂，官雄祿豈微。魏舒終有淚，還識寧家衣。
無題
作者：盧綸（唐）

恥將名利托交親，只向尊前樂此身。才大不應成滯客，□□□□□□□，豈能偏遣老風塵。
題念濟寺
作者：盧綸（唐）

靈空聞偈夜清淨，雨裡花枝朝暮開。故友九泉留語別，逐臣千里寄書來。
河口逢江州朱道士因聽琴
作者：盧綸（唐）

廬山道士夜攜琴，映月相逢辨語音。引坐霜中彈一弄，滿船商客有歸心。
送夏侯校書歸華陰別墅
作者：盧綸（唐）

山前白鶴村，竹雪覆柴門。候客定為黍，務農因燎原。乳冰懸暗井，蓮石照晴軒。貰酒鄰裡睦，曝衣場圃喧。依然望君去，餘性亦何昏。
送絳州郭參軍
作者：盧綸（唐）

炎天故絳路，千里麥花香。董澤雷聲發，汾橋水氣涼。府趨隨宓賤，野宴接王祥。送客今何幸，經宵醉玉堂。
中書舍人李座上送潁陽徐少府
作者：盧綸（唐）

潁陽春色似河陽，一望繁花一縣香。今日送官君最恨，可憐才子白須長。
與從弟瑾同下第後出關言別
作者：盧綸（唐）

同作金門獻賦人，二年悲見故園春。到闕不沾新雨露，還家空帶舊風塵。雜花飛盡柳陰陰，官路逶迤綠草深。對酒已成千裡客，望山空寄兩鄉心。出關愁暮一沾裳，滿野蓬生古戰場。孤村樹色昏殘雨，遠寺鐘聲帶夕陽。誰憐苦志已三冬，卻欲躬耕學老農。流水白雲尋不盡，期君何處得相逢。
赴虢州留別故人
作者：盧綸（唐）

世故相逢各未閑，百年多在別離間。昨夜秋風今夜雨，不知何處入空山。
冬夜贈別友人
作者：盧綸（唐）

愁聽千家流水聲，相思獨向月中行。侵階暗草秋霜重，更送乘軺歸上國，應憐貢禹未成名。
送顧秘書獻書後歸嶽州
作者：盧綸（唐）

黃葉落不盡，蒼苔隨雨生。當軒置尊酒，送客歸江城。竹裡聞機杼，舟中見弟兄。嶽陽賢太守，應為改鄉名。
送衛司法河中覲省
作者：盧綸（唐）

出身因強學，不以外家榮。年少無遺事，官閑有政聲。曉山臨野渡，落日照軍營。共賞高堂下，連行弟與兄。
送從叔牧永州
作者：盧綸（唐）

五侯軒蓋行何疾，零陵太守登車日。零陵太守淚盈巾，彼方韶景無時節，山水諸花恣開發。客投津戍少聞猿，浪裡爭迎三蜀貨，月中喧泊九江船。今朝小阮同夷老，
送趙真長歸夏縣舊山依陽徵君讀書
作者：盧綸（唐）

臨杯忽泫然，非是惡離弦。塵陌望松雪，我衰君少年。幽僧曝山果，寒鹿守冰泉。感物如有待，況依回也賢。
留別耿湋侯釗馮著
作者：盧綸（唐）

相識少相知，與君俱已衰。笙鏞新宅第，岐路古山陂。學道功難就，為儒事本遲。惟當與漁者，終老遂其私。
送渾煉歸覲卻赴闕庭
作者：盧綸（唐）

露幕擁簪裾，臺庭餞伯魚。綵衣人競看，銀詔帝親書。知子當元老，為臣餞二疏。執珪期已迫，捧膳步甯徐。而我誠愚者，夫君豈病諸。探題多決勝，饌玉每分餘。榮比成功後，恩同造化初。甑塵方欲合，籠翮或將舒。榆莢錢難比，楊花雪不如。明朝古堤路，心斷玉人車。
送崔邠拾遺
作者：盧綸（唐）

皎潔無瑕清玉壺，曉乘華幰向天衢。石建每聞宗謹孝，今日攀車複何者，轅門垂白一愚夫。
送渾別駕赴舒州
作者：盧綸（唐）

江平蘆荻齊，五兩貼檣低。繞郭覆晴雪，滿船聞曙雞。鱣魴宜入貢，橘柚亦成蹊。還似海沂日，風清無鼓鼙。
送從叔士準赴任潤州司士
作者：盧綸（唐）

雲起山城暮，沉沉江上天。風吹建業雨，浪入廣陵船。久是吳門客，嘗聞謝守賢。終悲去國遠，淚盡竹林前。
送尹樞令狐楚及第後歸覲
作者：盧綸（唐）

佳人比香草，君子即芳蘭。寶器金罍重，清音玉佩寒。貢文齊受寵，獻禮兩承歡。鞍馬並汾地，爭迎陸與潘。
東潭宴餞河南趙少府
作者：盧綸（唐）

十載奉戎軒，日聞君子言。方將賀榮爵，遽乃愴離尊。岸轉臺閣麗，潭清弦管繁。松篁難晦節，雨露不私恩。坐使吏相勉，居為儒所尊。可憐桃李樹，先發信陵門。
賦得館娃宮送王山人遊江東
作者：盧綸（唐）

蒼蒼楓樹林，草合廢宮深。越水風浪起，吳王歌管沈。燕歸巢已盡，鶴語塚難尋。旅泊彼何夜，希君抽玉琴。
送暢當還舊山
作者：盧綸（唐）

常逢明月馬塵間，是夜照君歸處山。山中松桂花盡發，頭白屬君如等閒。
斅顏魯公送挺贇歸翠微寺
作者：盧綸（唐）

挺贇惠學該儒釋，袖有顏徐真草跡。一齋三請紀行詩，虎跡印雪大如鬥，閏月暮天過得無。
送契玄法師赴內道場
作者：盧綸（唐）

昏昏醉老夫，灌頂遇醍醐。嬪禦呈心鏡，君王賜髻珠。降魔須戰否，問疾敢行無。深契何相秘，儒宗本不殊。
送暢當赴山南幕
作者：盧綸（唐）

含情脫佩刀，持以佐賢豪。是月霜霰下，伊人行役勞。事將名共易，文與行空高。去矣奉戎律，悲君為我曹。
顏侍禦廳叢篁詠送薛存誠
作者：盧綸（唐）

玉幹百餘莖，生君此堂側。拂簾寒雨響，擁砌深溪色。何事鳳凰雛，茲焉理歸翼。
秋晚河西縣樓送渾中允赴朝闕
作者：盧綸（唐）

高樓吹玉簫，車馬上河橋。岐路自奔隘，壺觴終寂寥。芳蘭生貴裡，片玉立清朝。今日臺庭望，心遙非地遙。
達奚中丞東齋壁畫山水各賦一物得樹杪懸泉送長安趙元陽少府
作者：盧綸（唐）

素壁畫飛泉，從雲落樹顛。練垂疑葉響，雲並覺枝偏。利物得雙劍，為儒當一賢。應思灑塵陌，調膳亦芳鮮。
送信州姚使君
作者：盧綸（唐）

朱幡徐轉候群官，猿鳥無聲郡宇寬。楚國上腴收賦重，幾日政聲聞戶外，九江行旅得相歡。
送暢當
作者：盧綸（唐）

四望無極路，千里流大河。秋風滿離袂，唯老事唯多。
送史兵曹判官赴樓煩
作者：盧綸（唐）

渥窪龍種散雲時，千里繁花乍別離。中有重臣承霈澤，敢謝親賢得瓊玉，仲宣能賦亦能詩。
送曇延法師講罷赴上都
作者：盧綸（唐）

金縷袈裟國大師，能銷壞宅火燒時。複來擁膝說無住，知向人天何處期。
送道士郤彝素歸內道場
作者：盧綸（唐）

病老正相仍，忽逢張道陵。羽衣風淅淅，仙貌玉稜稜。叱我問中壽，教人祈上升。樓居五雲裡，幾與武皇登。
賦得彭祖樓送楊德宗歸徐州幕
作者：盧綸（唐）

四戶八窗明，玲瓏逼上清。外欄黃鵠下，中柱紫芝生。每帶雲霞色，時聞簫管聲。望君兼有月，幢蓋儼層城。
送餞從叔辭豐州幕歸嵩陽舊居
作者：盧綸（唐）

白須宗孫侍坐時，願持壽酒前致詞。鄙詞何所擬，屯田布錦周千里，牧馬攢花溢萬群。白雲本是喬松伴，豐州聞說似涼州，沙塞晴明部落稠。行客已去依獨戍，洞裡先生那怪遲，人天無路自無期。砂泉丹井非同味，莫著戎衣期上清，東方曼倩逢人輕。
送靜居法師
作者：盧綸（唐）

五色香幢重複重，寶輿升座發神鐘。薝蔔名花飄不斷，願比靈山前世別，多生還得此相逢。
送劉判官赴豐州
作者：盧綸（唐）

銜杯吹急管，滿眼起風砂。大漠山沈雪，長城草發花。策行須恥戰，虜在莫言家。餘亦祈勳者，如何別左車。
將赴京留獻令公
作者：盧綸（唐）

沙鶴驚鳴野雨收，大河風物颯然秋。力微恩重諒難報，不是行人不解愁。
落第後歸山下舊居留別劉起居昆季
作者：盧綸（唐）

寂寞過朝昏，沈憂豈易論。有時空蔔命，無事可酬恩。寄食依鄰裡，成家望子孫。風塵知世路，衰賤到君門。醉裡因多感，愁中欲強言。花林逢廢井，戰地識荒園。悵別臨晴野，悲春上古原。鳥歸山外樹，人過水邊村。潘岳方稱老，嵇康本厭喧。誰堪將落羽，回首仰飛翻。
將赴閿鄉灞上留別錢起員外
作者：盧綸（唐）

暖景登橋望，分明春色來。離心自惆悵，車馬亦裴回。遠雪和霜積，高花佔日開。從官竟何事，憂患已相催。
虢州逢侯釗同尋南觀因贈別
作者：盧綸（唐）

相見翻惆悵，應憐責廢官。過深慚祿在，識淺賴刑寬。獨失耕農業，同思弟侄歡。衰貧羞客過，卑束會君難。放鶴登雲壁，澆花繞石壇。興還江海上，跡在是非端。林密風聲細，山高雨色寒。悠然此中別，賓僕亦闌幹。
赴池州拜覲舅氏留上考功郎中舅
作者：盧綸（唐）

孤賤易蹉跎，其如酷似何。衰榮同族少，生長外家多。別國桑榆在，沾衣血淚和。應憐失行雁，霜霰寄煙波。
送從侄滁州覲省
作者：盧綸（唐）

愛爾似龍媒，翩翩千里回。書從外氏學，竹自晉時栽。擁棹逢鷗舞，憑闌見雨來。上堂多慶樂，不醉莫停杯。
奉和聖制麟德殿宴百僚
作者：盧綸（唐）

雲闢禦筵張，山呼聖壽長。玉欄豐瑞草，金陛立神羊。臺鼎資庖膳，天星奉酒漿。蠻夷陪作位，犀象舞成行。網已祛三面，歌因守四方。千秋不可極，花發滿宮香。
和考功王員外杪秋憶終南舊居
作者：盧綸（唐）

靜憶溪邊宅，知君許謝公。曉霜凝耒耜，初日照梧桐。澗鼠喧藤蔓，山禽竄石叢。白雲當嶺雨，黃葉繞階風。野果垂橋上，高泉落水中。歡榮來自間，羸賤賞曾同。月滿珠藏海，天晴鶴在籠。餘陰如可寄，願得隱牆東。
酬暢當尋嵩嶽麻道士見寄
作者：盧綸（唐）

聞逐樵夫閑看棋，忽逢人世是秦時。開雲種玉嫌山淺，煩君遠示青囊籙，願得相從一問師。
酬李端長安寓居偶詠見寄
作者：盧綸（唐）

自別前峰隱，同為外累侵。幾年親酒會，此日有僧尋。學稼功還棄，論邊事亦沈。眾歡徒滿目，專愛久離心。覽鬢絲垂鏡，彈琴淚灑襟。訪田悲洛下，寄宅憶山陰。薄溜漫青石，橫雲架碧林。壞簷藤障密，衰菜棘籬深。流散俱多故，憂傷並在今。唯當俟高躅，歸止共抽簪。
和常舍人晚秋集賢院即事十二韻寄贈江南徐薛二侍郎
作者：盧綸（唐）

綸閣九華前，森沈彩仗連。洞門開旭日，清禁肅秋天。霜滿朝容備，鐘餘漏唱傳。搖璫陪羽扇，端弁入爐煙。麟筆刪金篆，龍綃薦玉編。汲書荀勖定，漢史蔡邕專。禦竹潛通筍，宮池暗瀉泉。亂叢縈弱蕙，墜葉灑枯蓮。列署齊遊日，重江並謫年。登封思議草，侍講憶同筵。滄海風濤廣，黝山瘴雨偏。唯應緘上寶，贈遠一呈妍。
酬苗員外仲夏歸郊居遇雨見寄
作者：盧綸（唐）

雷響風仍急，人歸鳥亦還。亂雲方至水，驟雨已喧山。田鼠依林上，池魚戲草間。因茲屏埃霧，一詠一開顏。
和太常王卿立秋日即事
作者：盧綸（唐）

嵩高雲日明，潘岳賦初成。籬槿花無色，階桐葉有聲。絳紗垂簟淨，白羽拂衣輕。鴻雁悲天遠，龜魚覺水清。別弦添楚思，牧馬動邊情。田雨農官問，林風苑吏驚。松篁終茂盛，蓬艾自衰榮。遙仰憑軒夕，惟應喜宋生。
夏日草堂作
作者：齊己（唐）

沙泉帶草堂，紙帳卷空床。靜是真訊息，吟非俗肺腸。園林坐清影，梅杏嚼紅香。誰住原西寺，鐘聲送夕陽。
寄鏡湖方幹處士
作者：齊己（唐）

賀監舊山川，空來近百年。聞君與琴鶴，終日在漁船。島露深秋石，湖澄半夜天。雲門幾回去，題遍好林泉。
送人歸吳
作者：齊己（唐）

比說歸耕釣，迢迢向海涯。春寒遊子路，村晚主人家。□□□□□，□山綠過茶。重尋舊鄰裡，菱藕正開花。
贈仰上人
作者：齊己（唐）

避地依真境，安閒似舊溪。干戈百裡外，泉石亂峰西。草瑞香難歇，松靈蓋盡低。尋應報休馬，瓶錫向南攜。
夜坐
作者：齊己（唐）

百蟲聲裡坐，夜色共冥冥。遠憶諸峰頂，曾棲此性靈。月華澄有象，詩思在無形。徹曙都忘寢，虛窗日照經。
新栽松
作者：齊己（唐）

野僧教種法，苒苒出蓬蒿。百歲催人老，千年待爾高。靜宜兼竹石，幽合近猿猱。他日成陰後，秋風吹海濤。
期友人
作者：齊己（唐）

早晚逐茲來，閑門日為開。亂蛩鳴白草，殘菊藉蒼苔。困臥誰驚起，閑行自欲回。何時此攜手，吾子本多才。
和鄭谷郎中看棋
作者：齊己（唐）

個是仙家事，何人合用心。幾時終一局，萬木老千岑。有路如飛出，無機似陸沈。樵夫可能解，也此廢光陰。
寄錢塘羅給事
作者：齊己（唐）

憤憤嘔讒書，無人誦子虛。傷心天佑末，搔首懿宗初。海樹青叢短，湖山翠點疏。秋濤看足否，羅剎石邊居。
戊辰歲湘中寄鄭谷郎中
作者：齊己（唐）

白髮久慵簪，常聞病亦吟。瘦應成鶴骨，閑想似禪心。上國楊花亂，滄洲荻筍深。不堪思翠巘，西望獨沾襟。
寓言
作者：齊己（唐）

造化安能保，山川鑿欲翻。精華銷地底，珠玉聚侯門。始作驕奢本，終為禍亂根。亡家與亡國，雲此更何言。
寄王振拾遺
作者：齊己（唐）

折檻意何如，平安信不虛。近來焚諫草，深去覓山居。□□□□□，□□□□餘。分明知在處，難寄亂離書。
經賈島舊居
作者：齊己（唐）

先生居處所，野燒幾為灰。若有吟魂在，應隨夜魄回。地寧銷志氣，天忍罪清才。古木霜風晚，江禽共宿來。
送人遊塞
作者：齊己（唐）

槐柳野橋邊，行塵暗馬前。秋風來漢地，客路入胡天。雁聚河流濁，羊群磧草羶。那堪隴頭宿，鄉夢逐潺湲。
桃花
作者：齊己（唐）

千株含露態，何處照人紅。風暖仙源裡，春和水國中。流鶯應見落，舞蝶未知空。擬欲求圖畫，枝枝帶竹叢。
聞雁
作者：齊己（唐）

何處人驚起，飛來過草堂。丹心勞避弋，萬裡念隨陽。影斷風天月，聲孤荻岸霜。明年趁春去，江上別鴛鴦。
送人遊南
作者：齊己（唐）

南國多山水，君遊興可知。船中江上景，晚泊早行時。子美遺魂地，藏真舊墨池。經過幾銷日，荒草裡尋碑。
送益公歸舊居
作者：齊己（唐）

舊隱終牽夢，春殘結束歸。溪山無伴過，風雨有花飛。片石留題字，孤潭照浣衣。鄰僧喜相接，掃徑與開扉。
不睡
作者：齊己（唐）

永夜不欲睡，虛堂閉複開。卻離燈影去，待得月光來。落葉逢巢住，飛螢值我回。天明拂經案，一炷白檀灰。
新秋雨後
作者：齊己（唐）

夜雨洗河漢，詩懷覺有靈。籬聲新蟋蟀，草影老蜻蜓。靜引閑機發，涼吹遠思醒。逍遙向誰說，時注漆園經。
送劉蛻秀才赴舉
作者：齊己（唐）

百發百中□，□□□□年。丹枝如計分，一箭的無偏。文物兵銷國，關河雪霽天。都人看春榜，韓字在誰前。
留題仰山大師塔院
作者：齊己（唐）

嵐光疊杳冥，曉翠濕窗明。欲起遊方去，重來繞塔行。亂雲開鳥道，群木發秋聲。曾約諸徒弟，香燈盡此生。
亂中聞鄭谷、吳延保下世
作者：齊己（唐）

小諫才埋玉，星郎亦逝川。國由多聚盜，天似不容賢。兵火焚詩草，江流漲墓田。長安已塗炭，追想更淒然。
送東林寺睦公往吳國
作者：齊己（唐）

八月江行好，風帆日夜飄。煙霞經北固，禾黍過南朝。社客無宗炳，詩家有鮑昭。莫因賢相請，不返舊山椒。
除夜
作者：齊己（唐）

夜久誰同坐，爐寒鼎亦澄。亂松飄雨雪，一室掩香燈。白髮添新歲，清吟減舊朋。明朝待晴旭，池上看春冰。
送秘上人
作者：齊己（唐）

誰喜老閑身，春山起送君。欲憑蓮社信，轉入洞庭雲。道路長無阻，干戈漸不聞。秋來向何處，相憶雁成群。
寓居嶽麓，謝進士沈彬再訪
作者：齊己（唐）

去歲來尋我，留題在蘚痕。又因風雪夜，重宿古松門。玉有疑休泣，詩無主且言。明朝此相送，披褐入桃源。
對雪
作者：齊己（唐）

松門堆複積，埋石亦埋莎。為瑞還難得，居貧莫厭多。聽憐終夜落，吟惜一年過。誰在江樓望，漫漫墮綠波。
和岷公送李評事往宜春
作者：齊己（唐）

兵火銷鄰境，龍沙有去人。江潭牽興遠，風物入題新。雪湛將殘臘，霞明向早春。郡侯開宴處，桃李照歌塵。
送僧
作者：齊己（唐）

老憶遊方日，天涯錫獨搖。淩晨從北固，沖雪向南朝。鬢髮泉邊剃，香燈樹下燒。雙峰諸道友，夏滿有書招。
過荊門
作者：齊己（唐）

路出荊門遠，行行日欲西。草枯蠻塚亂，山斷漢江低。野店叢蒿短，煙村簇樹齊。翻思故林去，在處有猿啼。
山中答人
作者：齊己（唐）

謾道詩名出，何曾著苦吟。忽來還有意，已過即無心。夏月山長往，霜天寺獨尋。故人憐拙樸，時複寄空林。
贈盧明府閒居
作者：齊己（唐）

鬢霜垂七十，江國久辭官。滿篋新風雅，何人舊歲寒。閒居當野水，幽鳥宿漁竿。終欲相尋去，兵戈時轉難。
幽庭
作者：齊己（唐）

不放生纖草，從教遍綠苔。還防長者至，未著牡丹栽。蛺蝶空飛過，鶺鴒時下來。南鄰折芳子，到此寂寥回。
送休師歸長沙甯覲
作者：齊己（唐）

吾子此歸寧，風煙是舊經。無窮芳草色，何處故山青。偶泊鳴蟬島，難眠好月汀。殷勤問安外，湘岸採詩靈。
將遊嵩華行次荊渚
作者：齊己（唐）

蓮峰映敷水，嵩嶽壓伊河。兩處思歸久，前賢隱去多。閑身應絕跡，在世幸無他。會向紅霞嶠，僧龕對薜蘿。
遠思
作者：齊己（唐）

遠思極何處，南樓煙水長。秋風過鴻雁，遊子在瀟湘。海面雲生白，天涯墮晚光。徘徊古堤上，曾此贈垂楊。
寄勉二三子
作者：齊己（唐）

不見二三子，悠然吳楚間。盡應生白髮，幾個在青山。□□□□□，□□莫放閑。君聞國風否，千載詠關關。
渚宮江亭寓目
作者：齊己（唐）

津亭雖極望，未稱本心閑。白有三江水，青無一點山。新鴻喧夕浦，遠棹聚空灣。終遂歸匡社，孤帆即此還。
蝴蝶
作者：齊己（唐）

何處背繁紅，迷芳到檻重。分飛還獨出，成隊偶相逢。遠害終防雀，爭先不避蜂。桃蹊牽往復，蘭徑引相從。翠裛丹心冷，香凝粉翅濃。可尋穿樹影，難覓宿花蹤。日晚來仍急，春殘舞未慵。西風舊池館，猶得采芙蓉。
送劉秀才往東洛
作者：齊己（唐）

羨子去東周，行行非旅遊。煙霄有兄弟，事業盡曹劉。洛水清奔夏，嵩雲白入秋。來年遂鵬化，一舉上瀛洲。
移竹
作者：齊己（唐）

舊溪千萬竿，風雨夜珊珊。白首來江國，黃金買歲寒。乍移傷粉節，終繞著朱欄。會得承春力，新抽錦籜看。
雉
作者：齊己（唐）

角角類關關，春晴錦羽幹。文呈五色異，瑞入九苞難。暮宿紅蘭暖，朝飛綠野寒。山樑從行者，錯解仲尼歎。
懷軒轅先生
作者：齊己（唐）

不得先生信，空懷汗漫秋。月華離鶴背，日影上鼇頭。欲學孤雲去，其如重骨留。槎程在何處，人世屢荒丘。
永夜感懷寄鄭谷郎中
作者：齊己（唐）

輾轉複輾轉，所思安可論。夜涼難就枕，月好重開門。霜殺百草盡，蛩歸四壁根。生來苦章句，早遇至公言。
賣松者
作者：齊己（唐）

未得淩雲價，何慚所買真。自知桃李世，有愛歲寒人。瑟瑟初離澗，青青未識塵。寧同買花者，貴逐片時春。
丙寅歲寄潘歸仁
作者：齊己（唐）

九土盡荒墟，干戈殺害餘。更須憂去國，未可守貧居。康泰終來在，編聯莫破除。他年遇知己，無恥報襜褕。
嘗茶
作者：齊己（唐）

石屋晚煙生，松窗鐵碾聲。因留來客試，共說寄僧名。味擊詩魔亂，香搜睡思輕。春風霅川上，憶傍綠叢行。
楊花
作者：齊己（唐）

暖景照悠悠，遮空勢漸稠。乍如飛雪遠，未似落花休。萬帶都門外，千株渭水頭。紛紜知近夏，銷歇恐成秋。軟著朝簪去，狂隨別騎遊。旆沖離館驛，鶯撲繞宮樓。江國晴愁對，池塘晚見浮。虛窗縈筆雅，深院藉苔幽。靜墮王孫酒，繁黏客子裘。詠吟何潔白，根本屬風流。向日還輕舉，因風更自由。不堪思汴岸，千里到揚州。
詠影
作者：齊己（唐）

萬物患有象，不能逃大明。始隨殘魄滅，又逐曉光生。曲直甯相隱，洪纖必自呈。還如至公世，洞鑒是非情。
南歸舟中二首
作者：齊己（唐）

南歸乘客棹，道路免崎嶇。江上經時節，船中聽鷓鴣。春容含眾岫，雨氣泛平蕪。落日停舟望，王維未有圖。長江春氣寒，客況棹聲閑。夜泊諸村雨，程回數郡山。桑根垂斷岸，浪沫聚空灣。已去鄰園近，隨緣是暫還。
送遷客
作者：齊己（唐）

天涯即愛州，謫去莫多愁。若似承恩好，何如傍主休。瘴昏銅柱黑，草赤火山秋。應想堯陰下，當時獬豸頭。
題中上人院
作者：齊己（唐）

高房佔境幽，講退即冥搜。欠鶴同支遁，多詩似惠休。瓶澄孤井浪，案白小窗秋。莫道歸山字，朝賢日獻酬。
逢鄉友
作者：齊己（唐）

無況來江島，逢君話滯留。生緣同一國，相識共他州。竹影斜青蘚，茶香在白甌。猶憐心道合，多事亦冥搜。
自勉
作者：齊己（唐）

試算平生事，中年欠五年。知非未落後，讀易尚加前。分受詩魔役，甯容俗態牽。閑吟見秋水，數隻釣魚船。
寄詩友
作者：齊己（唐）

天地有萬物，盡應輸苦心。他人雖欲解，此道奈何深。返樸遺時態，關門度歲陰。相思去秋夕，共對冷燈吟。
居道林寺書懷
作者：齊己（唐）

花落水喧喧，端居信晝昏。誰來看山寺，自要掃松門。是事皆能諱，唯詩未懶言。傳聞好時世，亦欲背啼猿。
經吳平觀
作者：齊己（唐）

中元齋醮後，殘燼滿空壇。老鶴心何待，尊師鬢已幹。幡燈古殿夜，霜霰大椿寒。誰見長生路，人間事萬端。
劍客
作者：齊己（唐）

拔劍繞殘樽，歌終便出門。西風滿天雪，何處報人恩。勇死尋常事，輕讎不足論。翻嫌易水上，細碎動離魂。
白髮
作者：齊己（唐）

莫染亦莫鑷，任從伊滿頭。白雖無耐藥，黑也不禁秋。靜枕聽蟬臥，閑垂看水流。浮生未達此，多為爾為愁。
秋興寄胤公
作者：齊己（唐）

風聲吹竹健，涼氣著身輕。誰有閒心去，江邊看水行。村遙紅樹遠，野闊白煙平。試裂芭蕉片，題詩問竺卿。
野步
作者：齊己（唐）

城裡無閑處，卻尋城外行。田園經雨水，鄉國憶桑耕。傍澗蕨薇老，隔村岡隴橫。何窮此心興，時複鷓鴣聲。
殘春
作者：齊己（唐）

三月看無也，芳時此可嗟。園林欲向夕，風雨更吹花。影亂沖人蝶，聲繁繞塹蛙。那堪傍楊柳，飛絮滿鄰家。
酬尚顏
作者：齊己（唐）

取盡風騷妙，名高身倍閑。久離王者闕，欲向祖師山。幕府秋招去，溪鄰日望還。伊餘豈酬敵，來往踏苔斑。
苦熱
作者：齊己（唐）

雲勢嶮於峰，金流斷竹風。萬方應望雨，片景欲焚空。毒害芙蓉死，煩蒸瀑布紅。恩多是團扇，出入畫屏中。
送歐陽秀才赴舉
作者：齊己（唐）

莫疑空手去，無援取高科。直是文章好，爭如德行多。煙霄心一寸，霜雪路千坡。稱意東歸後，交親那喜何。
放鷺鷥
作者：齊己（唐）

潔白雖堪愛，腥羶不那何。到頭從所欲，還汝舊滄波。
謝王秀才見示詩卷
作者：齊己（唐）

誰見少年心，低摧向苦吟。後須離影響，得必洞精深。道院春苔徑，僧樓夏竹林。天如愛才子，何慮未知音。
送徐秀才之吳
作者：齊己（唐）

吳都霸道昌，才子去觀光。望闕雲天近，朝宗水路長。海門收片雨，建業泊殘陽。欲問淮王信，仙都即帝鄉。
獨院偶作
作者：齊己（唐）

風篁清一院，坐臥潤肌膚。此境終拋去，鄰房肯信無。身非王者役，門是祖師徒。畢竟伊雲鳥，從來我友于。
酬元員外見寄
作者：齊己（唐）

僻巷誰相訪，風籬翠蔓牽。易中通性命，貧裡過流年。且有吟情撓，都無俗事煎。時聞得新意，多是此忘緣。
寄文秀大師
作者：齊己（唐）

皎然靈一時，還有屈於詩。世豈無英主，天何惜大師。道終歸正始，心莫問多岐。覽卷堪驚立，貞風喜未衰。
夏雨
作者：齊己（唐）

霮zw蔽穹蒼，冥濛自一方。當時消酷毒，隨處有清涼。著物聲雖暴，滋農潤即長。乍紅縈急電，微白露殘陽。應禱尤難得，經旬甚不妨。吟聽喧竹樹，立見漲池塘。眾類聲休出，群峰色盡藏。頹沱來洞壑，汗漫入瀟湘。下葉黎甿望，高袪旱暵光。幽齋飄臥簟，極浦灑歸檣。蘚在階從濕，花衰苑任傷。閑思濟時力，歌詠發哀腸。
謝興公上人寄山水簇子
作者：齊己（唐）

半幅古潺顏，看來心意閑。何須尋鳥道，即此出人間。巘暮疑啼狖，松深認掩關。知君遠相惠，免我憶歸山。
酬微上人
作者：齊己（唐）

古律皆深妙，新吟複造微。搜難窮月窟，琢苦盡天機。晚檜清蟬咽，寒江白鳥飛。他年舊山去，為子遠攜歸。
同光歲送人及第東歸
作者：齊己（唐）

西笑道何光，新朝舊桂堂。春官如白傅，內試似文皇。變化龍三十，升騰鳳一行。還家幾多興，滿袖月中香。
寄江居耿處士
作者：齊己（唐）

野癖雖相似，生涯即不同。紅霞禪石上，明月釣船中。醉倒蘆花白，吟緣蓼岸紅。相思何以寄，吾道本空空。
病起二首
作者：齊己（唐）

一臥四十日，起來秋氣深。已甘長逝魄，還見舊交心。撐拄筇猶重，枝梧力未任。終將此形陋，歸死故丘林。秋風已傷骨，更帶竹聲吹。抱疾關門久，扶羸傍砌時。無生即不可，有死必相隨。除卻歸真覺，何由擬免之。
送中觀進公歸巴陵
作者：齊己（唐）

一論破雙空，持行大國中。不知從此去，何處挫邪宗。晝雨懸帆黑，殘陽泊島紅。應遊到灉岸，相憶繞茶叢。
連昌宮詞
作者：元稹（唐）

連昌宮中滿宮竹，歲久無人森似束。又有牆頭千葉桃，上皇正在望仙樓，太真同憑闌幹立。樓上樓前盡珠翠，初過寒食一百六，店舍無煙宮樹綠。夜半月高絃索鳴，須臾覓得又連催，特敕街中許然燭。春嬌滿眼睡紅綃，逡巡大遍涼州徹，色色龜茲轟錄續。李謨擫笛傍宮牆，百官隊仗避岐薛，楊氏諸姨車鬥風。明年十月東都破，兩京定後六七年，卻尋家舍行宮前。莊園燒盡有枯井，往來年少說長安，玄武樓成花萼廢。去年敕使因斫竹，舞榭欹傾基尚在，文窗窈窕紗猶綠。塵埋粉壁舊花鈿，蛇出燕巢盤鬥栱，菌生香案正當衙。寢殿相連端正樓，指似傍人因慟哭，卻出宮門淚相續。自從此後還閉門，翁言野父何分別，耳聞眼見為君說。姚崇宋璟作相公，長官清平太守好，揀選皆言由相公。開元之末姚宋死，弄權宰相不記名，依稀憶得楊與李。廟謨顛倒四海搖，官軍又取淮西賊，此賊亦除天下寧。年年耕種宮前道，
望雲騅馬歌
作者：元稹（唐）

憶昔先皇幸蜀時，八馬入谷七馬疲。肉綻筋攣四蹄脫，崢嶸白草眇難期，謥洞黃泉安可入。朱泚圍兵抽未盡，圉人初進望雲騅，彩色憔悴眾馬欺。上前噴吼如有意，蹄懸四局腦顆方，胯聳三山尾株直。圉人畏誚仍相惑，色沮聲悲仰天訴，天不遣言君未識。亞身受取白玉羈，龍騰魚鱉啅然驚，驥肦驢騾少顏色。七聖心迷運方厄，五六百里真符縣，八十四盤青山驛。掣開流電有輝光，齊映前導引騅頭，嚴震迎號抱騅足。路旁垂白天寶民，雄雄猛將李令公，收城殺賊豺狼空。天旋地轉日再中，禦馬齊登擬用槽，君王自試宣徽殿。圉人還進望雲騅，人人共惡難回跋，潛遣飛龍減芻秣。銀鞍繡韂不復施，登山縱似望雲騅，平地須饒紅叱撥。長安三月花垂草，望雲騅，爾之種類世世奇。當時項王乘爾祖，功成事遂身退天之道，何必隨群逐隊到死蹋紅塵。望雲騅，用與不用各有時，爾勿悲。
和李校書新題樂府十二首：上陽白髮人
作者：元稹（唐）

天寶年中花鳥使，撩花狎鳥含春思。滿懷墨詔求嬪禦，宮門一閉不復開，上陽花草青苔地。月夜閑聞洛水聲，近年又送數人來，自言興慶南宮至。我悲此曲將徹骨，諸王在合四十年，七宅六宮門戶閟。隋煬枝條襲封邑，何如決雍順眾流，女遣從夫男作吏。
和李校書新題樂府十二首：華原磬
作者：元稹（唐）

泗濱浮石裁為磬，古樂疏音少人聽。工師小賤牙曠稀，鏗金戛瑟徒相雜，投玉敲冰杳然零。華原軟石易追琢，玄宗愛樂愛新樂，梨園弟子承恩橫。霓裳才徹胡騎來，伯夔曾撫野獸馴，仲尼暫叩春雷盛。何時得向筍簴懸，
和李校書新題樂府十二首：五絃彈
作者：元稹（唐）

趙璧五絃彈徵調，徵聲巉絕何清峭。辭雄皓鶴警露啼，嗚嗚暗溜咽冰泉，殺殺霜刀澀寒鞘。促節頻催漸繁撥，眾樂雖同第一部，德宗皇帝常偏召。旬休節假暫歸來，水精簾外教貴嬪，玳瑁筵心伴中要。臣有五賢非此弦，三賢事漢滅暴強，四賢鎮嶽甯邊徼。五賢並用調五常，
和李校書新題樂府十二首：西涼伎
作者：元稹（唐）

吾聞昔日西涼州，人煙撲地桑柘稠。蒲萄酒熟恣行樂，鄉人不識離別苦，更卒多為沉滯遊。哥舒開府設高宴，獅子搖光毛彩豎，胡騰醉舞筋骨柔。大宛來獻赤汗馬，開遠門前萬裡堠，今來蹙到行原州。去京五百而近何其逼，
和李校書新題樂府十二首：法曲
作者：元稹（唐）

吾聞黃帝鼓清角，弭伏熊羆舞玄鶴。舜持幹羽苗革心，漢祖過沛亦有歌，秦王破陣非無作。作之宗廟見艱難，赤白桃李取花名，霓裳羽衣號天落。雅弄雖雲已變亂，女為胡婦學胡妝，伎進胡音務胡樂。火鳳聲沉多咽絕，
和李校書新題樂府十二首：馴犀
作者：元稹（唐）

建中之初放馴象，遠歸林邑近交廣。獸返深山鳥構巢，玉盆金棧非不珍，虎啖狴牢魚食網。渡江之橘逾汶貉，行地無疆費傳驛，通天異物罹幽枉。乃知養獸如養人，脫衣推食衣食之，不若男耕女令紡。堯民不自知有堯，
和李校書新題樂府十二首：立部伎
作者：元稹（唐）

胡部新聲錦筵坐，中庭漢振高音播。太宗廟樂傳子孫，初疑遇敵身啟行，終象由文士憲左。昔日高宗常立聽，宋晉鄭女歌聲發，滿堂會客齊喧呵。珊珊佩玉動腰身，太常雅樂備宮懸，九奏未終百寮惰。惉滯難令季劄辨，宋沇嘗傳天寶季，法曲胡音忽相和。明年十月燕寇來，奸聲入耳佞入心，侏儒飽飯夷齊餓。
和李校書新題樂府十二首：驃國樂
作者：元稹（唐）

驃之樂器頭象駝，音聲不合十二和。促舞跳趫筋節硬，俯地呼天終不會，曲成調變當如何。德宗深意在柔遠，古時陶堯作天子，遜遁親聽康衢歌。又遣遒人持木鐸，盡令區中擊壤塊，燕及海外覃恩波。秦霸周衰古官廢，傳稱魚鱉亦鹹若，苟能效此誠足多。借如牛馬未蒙澤，是非倒置自古有，驃兮驃兮誰爾訶。
和李校書新題樂府十二首：胡旋女
作者：元稹（唐）

天寶欲末胡欲亂，胡人獻女能胡旋。旋得明王不覺迷，蓬斷霜根羊角疾，竿戴朱盤火輪炫。驪珠迸珥逐飛星，萬過其誰辨終始，四座安能分背面。才人觀者相為言，巧隨清影觸處行，妙學春鶯百般囀。傾天側地用君力，寄言旋目與旋心，有國有家當共譴。
和李校書新題樂府十二首：蠻子朝
作者：元稹（唐）

西南六詔有遺種，僻在荒陬路尋壅。部落支離君長賤，夜防抄盜保深山，朝望煙塵上高塚。鳥道繩橋來款附，益州大將韋令公，頃實遭時定汧隴。自居劇鎮無他績，天子臨軒四方賀，朝廷無事唯端拱。漏天走馬春雨寒，匈奴互市歲不供，雲蠻通好轡長em。戎王養馬漸多年，
和李校書新題樂府十二首：縛戎人
作者：元稹（唐）

邊頭大將差健卒，入抄禽生快於鶻。但逢赬面即捉來，聖朝不殺諧至仁，遠送炎方示微罰。萬裡虛勞肉食費，中有一人能漢語，自言家本長城窟。少年隨父戍安西，中原禍作邊防危，果有豺狼四來伐。蕃馬膘成正翹健，半夜城摧鵝雁鳴，妻啼子叫曾不歇。陰森神廟未敢依，平明蕃騎四面走，古墓深林盡株榾。少壯為俘頭被髡，暗水濺濺入舊池，平沙漫漫鋪明月。戎王遣將來安慰，五六十年訊息絕，中間盟會又猖獗。眼穿東日望堯雲，常教孫子學鄉音，猶話平時好城闕。老者儻盡少者壯，緣邊飽喂十萬眾，何不齊驅一時發。年年但捉兩三人，
和李校書新題樂府十二首：陰山道
作者：元稹（唐）

年年買馬陰山道，馬死陰山帛空耗。元和天子念女工，費財為馬不獨生，耗帛傷工有他盜。臣聞平時七十萬匹馬，如今坰野十無一，盡在飛龍相踐暴。萬束芻茭供旦暮，稅戶逋逃例攤配，官司折納仍貪冒。挑紋變di力倍費，豪家富賈逾常制，令族清班無雅操。從騎愛奴絲布衫，綽立花磚鵷鳳行，雨露恩波幾時報。
秋懷
作者：孟郊（唐）

孤骨夜難臥，吟蟲相唧唧。老泣無涕洟，秋露為滴瀝。去壯暫如翦，來衰紛似織。觸緒無新心，叢悲有餘憶。詎忍逐南帆，江山踐往昔。秋月顏色冰，老客志氣單。冷露滴夢破，峭風梳骨寒。席上印病文，腸中轉愁盤。疑懷無所憑，虛聽多無端。梧桐枯崢嶸，聲響如哀彈。一尺月透戶，仡栗如劍飛。老骨坐亦驚，病力所尚微。蟲苦貪剪色，鳥危巢焚輝。孀娥理故絲，孤哭抽餘思。浮年不可追，衰步多夕歸。秋至老更貧，破屋無門扉。一片月落床，四壁風入衣。疏夢不復遠，弱心良易歸。商葩將去綠，繚繞爭餘輝。野步踏事少，病謀向物違。幽幽草根蟲，生意與我微。竹風相戛語，幽閨暗中聞。鬼神滿衰聽，恍惚難自分。商葉墮幹雨，秋衣臥單雲。病骨可剸物，酸呻亦成文。瘦攢如此枯，壯落隨西曛。褭褭一線命，徒言系絪縕。老骨懼秋月，秋月刀劍稜。纖輝不可幹，冷魂坐自凝。羈雌巢空鏡，仙飆蕩浮冰。驚步恐自翻，病大不敢淩。單床寤皎皎，瘦臥心兢兢。洗河不見水，透濁為清澄。詩壯昔空說，詩衰今何憑。老病多異慮，朝夕非一心。商蟲哭衰運，繁響不可尋。秋草瘦如發，貞芳綴疏金。晚鮮詎幾時，馳景還易陰。弱習徒自恥，莫知欲何任。露才一見讒，潛智早已深。防深不防露，此意古所箴。歲暮景氣幹，秋風兵甲聲。織織勞無衣，喓喓徒自鳴。商聲聳中夜，蹇支廢前行。青發如秋園，一剪不復生。少年如餓花，瞥見不復明。君子山嶽定，小人絲毫爭。多爭多無壽，天道戒其盈。冷露多瘁索，枯風曉吹噓。秋深月清苦，蟲老聲粗疏。赬珠枝累累，芳金蔓舒舒。草木亦趣時，寒榮似春餘。悲彼零落生，與我心何如。老人朝夕異，生死每日中。坐隨一啜安，臥與萬景空。視短不到門，聽澀詎逐風。還如刻削形，免有纖悉聰。浪浪謝初始，皎皎幸歸終。孤隔文章友，親密蒿萊翁。歲綠閔以黃，秋節迸又窮。四時既相迫，萬慮自然叢。南逸浩淼際，北貧磽確中。曩懷沉遙江，衰思結秋嵩。鋤食難滿腹，葉衣多醜躬。塵縷不自整，古吟將誰通。幽竹嘯鬼神，楚鐵生虯龍。志士多異感，運鬱由邪衷。常思書破衣，至死教初童。習樂莫習聲，習聲多頑聾。明明胸中言，願寫為高崇。幽苦日日甚，老力步步微。常恐暫下床，至門不復歸。饑者重一食，寒者重一衣。泛廣豈無涘，恣行亦有隨。語中失次第，身外生瘡痍。桂蠹既潛朽，桂花損貞姿。詈言一失香，千古聞臭詞。將死始前悔，前悔不可追。哀哉輕薄行，終日與駟馳。流運閃欲盡，枯折皆相號。棘枝風哭酸，桐葉霜顏高。老蟲幹鐵鳴，驚獸孤玉咆。商氣洗聲瘦，晚陰驅景勞。集耳不可遏，噎神不可逃。蹇行散餘鬱，幽坐誰與曹。抽壯無一線，剪懷盈千刀。清詩既名脁，金菊亦姓陶。收拾昔所棄，諮嗟今比毛。幽幽歲晏言，零落不可操。霜氣入病骨，老人身生冰。衰毛暗相刺，冷痛不可勝。鷕鷕伸至明，強強攬所憑。瘦坐形欲折，腹饑心將崩。勸藥左右愚，言語如見憎。聳耳噎神開，始知功用能。日中視餘瘡，暗隙聞繩蠅。彼嗅一何酷，此味半點凝。潛毒爾無厭，餘生我堪矜。凍飛幸不遠，冬令反心懲。出沒各有時，寒熱苦相淩。仰謝調運翁，請命願有徵。黃河倒上天，眾水有卻來。人心不及水，一直去不回。一直亦有巧，不肯至蓬萊。一直不知疲，唯聞至省臺。忍古不失古，失古志易摧。失古劍亦折，失古琴亦哀。夫子失古淚，當時落漼漼。詩老失古心，至今寒皚皚。古骨無濁肉，古衣如蘚苔。勸君勉忍古，忍古銷塵埃。詈言不見血，殺人何紛紛。聲如窮家犬，吠竇何誾誾。詈痛幽鬼哭，詈侵黃金貧。言詞豈用多，憔悴在一聞。古詈舌不死，至今書云云。今人詠古書，善惡宜自分。秦火不爇舌，秦火空爇文。所以詈更生，至今橫絪縕。
靖安寄居
作者：孟郊（唐）

寄靜不寄華，愛茲嵽嵲居。渴飲濁清泉，饑食無名蔬。敗菜不敢火，補衣亦寫書。古雲儉成德，今乃實起予。戇叟戇不足，賢人賢有餘。役生皆促促，心竟誰舒舒。萬馬踏風衢，眾塵隨奔車。高賓盡不見，大道夜方虛。臥有洞庭夢，坐無長安儲。英髦空駭耳，煙火獨微如。厚念恐傷性，薄田憶親鋤。承世不出力，冬竹肯抽菹。外物莫相誘，約心誓從初。碧芳既似水，日日詠歸歟。
雪
作者：孟郊（唐）

忽然太行雪，昨夜飛入來。崚嶒墮庭中，嚴白何皚皚。奴婢曉開戶，四肢凍徘徊。咽言詞不成，告訴情狀摧。官給未入門，家人盡以灰。意勸莫笑雪，笑雪貧為災。將暖此殘疾，典賣爭致杯。教令再舉手，誇曜餘生才。強起吐巧詞，委曲多新裁。為爾作非夫，忍恥轟暍雷。書之與君子，庶免生嫌猜。
春愁
作者：孟郊（唐）

春物與愁客，遇時各有違。故花辭新枝，新淚落故衣。日暮兩寂寞，飄然亦同歸。
懊惱
作者：孟郊（唐）

惡詩皆得官，好詩空抱山。抱山冷殑殑，終日悲顏顏。好詩更相嫉，劍戟生牙關。前賢死已久，猶在咀嚼間。以我殘杪身，清峭養高閑。求閑未得閒，眾誚瞋bF々。
遊城南韓氏莊
作者：孟郊（唐）

初疑瀟湘水，鎖在朱門中。時見水底月，動搖池上風。清氣潤竹林，白光連虛空。浪簇霄漢羽，岸芳金碧叢。何言數畝間，環泛路不窮。願逐神仙侶，飄然汗漫通。
與二三友秋宵會話清上人院
作者：孟郊（唐）

何處山不幽，此中情又別。一僧敲一磬，七子吟秋月。激石泉韻清，寄枝風嘯咽。泠然諸境靜，頓覺浮累滅。扣寂兼探真，通宵詎能輟。好鳥無雜棲，華堂有嘉攜。琴樽互傾奏，歌賦相和諧。但嘉魚水合，莫令雲雨乖。一為鶤雞彈，再鼓壯士懷。初景待誰曉，新春逐君來。願言良友會，高駕不知回。
招文士飲
作者：孟郊（唐）

曹劉不免死，誰敢負年華。文士莫辭酒，詩人命屬花。退之如放逐，李白自矜誇。萬古忽將似，一朝同歎嗟。何言天道正，獨使地形斜。南士愁多病，北人悲去家。梅芳已流管，柳色未藏鴉。相勸罷吟雪，相從愁飲霞。醒時不可過，愁海浩無涯。
陪侍禦叔遊城南山墅
作者：孟郊（唐）

夜坐擁腫亭，晝登崔巍岑。日窺萬峰首，月見雙泉心。鬆氣清耳目，竹氛碧衣襟。佇想琅玕字，數聽枯槁吟。
登華巖寺樓望終南山贈林校書兄弟
作者：孟郊（唐）

地脊亞為崖，聳出冥冥中。樓根插迥雲，殿翼翔危空。前山胎元氣，靈異生不窮。勢吞永珍高，秀奪五嶽雄。一望俗慮醒，再登仙願崇。青蓮三居士，晝景真賞同。
遊終南山
作者：孟郊（唐）

南山塞天地，日月石上生。高峰夜留景，深谷晝未明。山中人自正，路險心亦平。長風驅松柏，聲拂萬壑清。到此悔讀書，朝朝近浮名。
遊終南龍池寺
作者：孟郊（唐）

飛鳥不到處，僧房終南巔。龍在水長碧，雨開山更鮮。步出白日上，坐依清溪邊。地寒松桂短，石險道路偏。晚磬送歸客，數聲落遙天。
南陽公請東櫻桃亭子春宴
作者：孟郊（唐）

萬木皆未秀，一林先含春。此地獨何力，我公佈深仁。霜葉日舒捲，風枝遠埃塵。初英濯紫霞，飛雨流清津。賞異出囂雜，折芳積歡忻。文心茲焉重，俗尚安能珍。碧玉妝粉比，飛瓊穠豔均。鴛鴦七十二，花態並相新。常恐遺秀志，迨茲廣宴陳。芳菲爭勝引，歌詠竟良辰。方知戲馬會，永謝登龍賓。
遊華山雲臺觀
作者：孟郊（唐）

華嶽獨靈異，草木恆新鮮。山盡五色石，水無一色泉。仙酒不醉人，仙芝皆延年。夜聞明星館，時韻女蘿弦。敬茲不能寐，焚柏吟道篇。
喜與長文上人宿李秀才小山池亭
作者：孟郊（唐）

燈盡語不盡，主人庭砌幽。柳枝星影曙，蘭葉露華浮。塊嶺笑群岫，片池輕眾流。更聞清淨子，逸唱頗難儔。
邀花伴
作者：孟郊（唐）

邊地春不足，十裡見一花。及時須遨遊，日暮饒風沙。
石淙
作者：孟郊（唐）

巖穀不自勝，水木幽奇多。朔風入空曲，涇流無大波。迢遞徑難盡，參差勢相羅。雪霜有時洗，塵土無由和。潔冷誠未厭，晚步將如何。出曲水未斷，入山深更重。泠泠若仙語，皎皎多異容。萬響不相雜，四時皆有濃。日月互分照，雲霞各生峰。久迷向方理，逮茲聳前蹤。荒策每恣遠，戇步難自回。已抱苔蘚疾，尚淩潺湲隈。驛驥苦銜勒，籠禽恨摧頹。實力苟未足，浮誇信悠哉。顧惟非時用，靜言還自咍。朔水刀劍利，秋石瓊瑤鮮。魚龍氣不腥，潭洞狀更妍。磴雪入呀穀，掬星灑遙天。聲忙不及韻，勢疾多斷漣。輸去雖有恨，躁氣一何顛。蜿蜒相纏掣，犖確亦迴旋。黑草濯鐵發，白苔浮冰錢。具生此雲遙，非德不可甄。何況被犀士，制之空以權。始知靜剛猛，文教從來先。空穀聳視聽，幽湍澤心靈。疾流脫鱗甲，疊岸沖風霆。丹巘墮環景，霽波灼虛形。淙淙豗厚軸，稜稜攢高冥。弱棧跨旋碧，危梯倚凝青。飄飄鶴骨仙，飛動鼇背庭。常聞誇大言，下顧皆細萍。百尺明鏡流，千曲寒星飛。為君洗故物，有色如新衣。不飲泥土汙，但飲雪霜饑。石稜玉纖纖，草色瓊霏霏。穀磑有餘力，溪舂亦多機。從來一智萌，能使眾利歸。因之山水中，喧然論是非。入深得奇趣，升險為良躋。搜勝有聞見，逃俗無蹤蹊。穴流恣回轉，竅景忘東西。戇獸鮮猜懼，羅人巧罝罤。幽馳異處所，忍慮多端倪。虛獲我何飽，實歸彼非迷。斯文浪雲潔，此旨誰得齊。屑珠瀉潺湲，裂玉何威瑰。若調千瑟弦，未果一曲諧。古駭毛髮慄，險驚視聽乖。二老皆勁骨，風趨緣欹崖。地遠有餘美，我遊採棄懷。乘時幸勤鑒，前恨多幽霾。弱力謝剛健，蹇策貴安排。始知隨事靜，何必當夕齋。昔浮南渡飆，今攀朔山景。物色多瘦削，吟笑還孤永。日月凍有稜，雪霜空無影。玉噴不生冰，瑤渦旋成井。潛角時聳光，隱鱗乍漂冏。再吟獲新勝，返步失前省。愜懷雖已多，惕慮未能整。頹陽落何處，升魄銜疏嶺。聖朝搜巖穀，此地多遺玩。怠惰成遠遊，頑疏恣靈觀。勁飆刷幽視，怒水懾餘懦。曾是結芳誠，遠茲勉流倦。冰條聳危慮，霜翠瑩遐眄。物誘信多端，荒尋諒難遍。去矣朔之隅，翛然楚之甸。
遊韋七洞庭別業
作者：孟郊（唐）

洞庭如瀟湘，疊翠蕩浮碧。松桂無赤日，風物饒清激。逍遙展幽韻，參差逗良覿。道勝不知疲，冥搜自無斁。曠然青霞抱，永矣白雲適。崆峒非凡鄉，蓬瀛在仙籍。無言從遠尚，還思君子識。波濤漱古岸，鏗鏘辨奇石。靈響非外求，殊音自中積。人皆走煩濁，君能致虛寂。何以祛擾擾，叩調清淅淅。既懼豪華損，誓從詩書益。一舉獨往姿，再搖飛遁跡。山深有變異，意愜無驚惕。採翠奪日月，照耀迷晝夕。松齋何用掃，蘿院自然滌。業峻謝煩蕪，文高追古昔。暫遙朱門戀，終立青史績。物表易淹留，人間重離析。難隨洞庭酌，且醉橫塘席。
越中山水
作者：孟郊（唐）

日覺耳目勝，我來山水州。蓬瀛若彷彿，田野如泛浮。碧嶂幾千繞，清泉萬餘流。莫窮合遝步，孰盡派別遊。越水淨難汙，越天陰易收。氣鮮無隱物，目視遠更周。舉俗媚蔥蒨，連冬擷芳柔。菱湖有餘翠，茗圃無荒疇。賞異忽已遠，探奇誠淹留。永言終南色，去矣銷人憂。
春集越州皇甫秀才山亭
作者：孟郊（唐）

嘉賓在何處，置亭春山巔。顧餘寂寞者，謬廁芳菲筵。視聽日澄澈，聲光坐連綿。晴湖瀉峰嶂，翠浪多萍蘚。何以逞高志，為君吟秋天。
和皇甫判官遊琅琊溪
作者：孟郊（唐）

山中琉璃境，物外琅琊溪。房廊逐巖壑，道路隨高低。碧瀨漱白石，翠煙含青蜺。客來暫遊踐，意欲忘簪珪。樹杪燈火夕，雲端鐘梵齊。時同雖可仰，跡異難相攜。唯當清宵夢，彷彿願攀躋。
送杜尹赴東都
作者：權德輿（唐）

商於留異績，河洛賀新遷。朝選吳公守，時推杜尹賢。如綸披鳳詔，出匣淬龍泉。風雨交中土，簪裾敞別筵。清明人比玉，照灼府如蓮。佇報司州政，徵黃似潁川。
送孔江州
作者：權德輿（唐）

九派尋陽郡，分明似畫圖。秋光連瀑布，晴翠辨香爐。才子厭蘭省，邦君榮竹符。江城多暇日，能寄八行無。
送渾鄧州
作者：權德輿（唐）

年少守南陽，新恩印綬光。輕軒出繞溜，利刃發幹將。風勁初下葉，雲寒方護霜。想君行縣處，露冕菊潭香。
埇橋達奚四、於十九、陳大三侍禦夜宴敘各賦二韻
作者：權德輿（唐）

滿樹鐵冠瓊樹枝，樽前燭下心相知。明朝又與白雲遠，自古河梁多別離。
酬別蔡十二見贈
作者：權德輿（唐）

伊人茂天爵，恬澹臥郊園。傲世方隱幾，說經久顓門。浩歌曳柴車，詎羨丹轂尊。嚴霜被鶉衣，不知狐白溫。遊心羲文際，愛我相討論。潢汙忽朝宗，傳騎令載奔。崢嶸歲陰晚，愀愴離念繁。別館絲桐清，寒郊煙雨昏。中飲見逸氣，縱談窮化元。佇見公車起，聖代待乞言。
揚州與丁山人別
作者：權德輿（唐）

將軍易道令威仙，華髮清談得此賢。惆悵今朝廣陵別，遼東後會複何年。